VS002299
Datum: 1998-12-21T01:00:00.000+01:00
datum_sodbe_i_stopnje: 2011-01-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice
fischer: zelo hudi primeri
odskodnina: 64.500 EUR
opombe: II Dor 98/2012. Predlog za dopustitev revizije tožeče stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Po poklicu trgovec.

## Škodni dogodek

Poškodba pri delu; tožniku je z velike višine na glavo padla kovinska spojka za cev, zaradi česar ga je s cevnega odra v tovornem jašku vrglo 1,4 m globoko.

## Poškodba

Udanina glave, odprt vtisni zlom lobanjske kosti desno, udarnina možganov v področju temenskega režnja v desno možganski polobli, delna ohromelost (oslabelost) levih okončin, zvin vratne hrbtenice, organski psihosindrom, ki je prešel v kronično bolezen

## Telesne bolečine

20.000 EUR Kratkotrajne zelo hude telesne bolečine – ob udarcu, in med zdravljenjem kontinuirano 2 dni, občasno 3 dni; srednje hude bolečine – 3 tedne, občasno 4 tedne, lahke bolečine kumulativno – 4 mesece; ves čas je moral jemati analgetike; Stalen in hude glavobole je imel 3 mesece, nato srednje hude, ter lahke občasno, še vedno on jemanju analgetikov. Bolečine bo trpel tudi v bodoče.

#### Hospitalizacija

9 dni hospitalizacije, od tega 3 dni v intenzivni negi; boleča operacija s trepanacijo, boleče odstranjevanje šivov.

#### Ambulantno zdravljenje

100x pregledi pri izbranem zdravniku, 31x pri raznih specialistih.

#### Rehabilitacija

50x fizioterapija.

#### Nevšečnosti med zdravljenjem

2x EEG preiskavi, infuzije, 3x RTG slikanje, 2x MRI, 2x CTG, dolgotrajne antiepileptične in analgetične terapije

## Strah

3.000 EUR Zelo hud primaren strah za življenje – minil je, ko je minila nezgoda; hud sekundarni strah – razvil se je ob poškodbi in zaradi morebitnih posledic poškodbe in je trajal 4 – 5 mesecev; srednje hud strah – do konca rehabilitacije v centru za rehabilitacijo invalidov (do leta 2001)

## Zmanjšanje življenjske aktivnosti

40.000 EUR Postal je invalid I. kategorije, opravljati ne more skoraj nobenih del več, omejen je na področju višjih spoznavnih funkcij, znižane so kognitivne sposobnosti, ima motnje spomina, simptome tesnobnosti in depresije, zaradi česar je potrebno zdravljenje pri psihiatru; njegovo osebno življenje je zelo hudo prizadeto.

#### Opis invalidnosti

Je invalid I. kategorije in invalidsko upokojen.

## Skaženost

1.500 EUR Prisotna je skaženost lobanje, ki pa jo pokrivajo lasje; na področju leve ličnice ima 2 – 3 cm veliko kožno hiperpigmentacijo. Leto dni po nezgodi ni mogel hoditi vzravnano, saj se mu je zatikala leva noga, zato je imel občutek, da so ga ljudje sprejemali kot nekoga, ki ni normalen.

---

OZ člen 179, 182